তপন কর রচিত 'মাটির ঘরে দেয়ালচিত্র' রচনায় জ্যামিতিক আকারে সাঁওতালি দেওয়ালচিত্র রচিত হয়। এতে থাকে চওড়া রঙিন ফিতের মত সমান্তরাল রেখা, চতুষ্কোণ এবং ত্রিভুজের ছড়াছড়ি। চতুষ্কোণের ভিতর চতুষ্কোণ এবং ত্রিভুজের ভিতর ত্রিভুজ বসিয়ে নকশা করা হয়। ঘরের চারপাশে ঘিরে থাকা মূল বেদিটিকে কালো রং করা হয়। তার সমান্তরালে টানা হয় বিঘত খানেক চওড়া গেরুয়া রঙের একটি রেখা, আবার তার ওপর সমান ছাড় দিয়ে আঁকা হয় আরেকটি সমান্তরাল রেখা। এভাবে মাটি থেকে ছ -ফুট পর্যন্ত উচ্চতায় চিত্রটি বিস্তৃত হয়।